เจาะลึกตัวเลขกำไร Q1/59 โตเกิน 1,000%
จากผลประกาศงบการเงินไตรมาส 1 ปี 2559 ของบริษัทจดทะเบียนในตลาดหลักทรัพย์ (SET) พบว่า ผลงานโดยภาพรวมมีความแข็งแกร่งจากช่วงเดียวกันของปีก่อนค่อนข้างมาก นั่นอาจเป็นผลมาจากภาวะเศรษฐกิจในประเทศมีการฟื้นตัวขึ้น ด้วยแรงขับเคลื่อนของภาครัฐ ส่งผลให้หลายๆบริษัทได้รับอานิสงส์ และสามารถสร้างกำไรสุทธิเติบโตได้อย่างยอดเยี่ยม
22 พ.ค. 2559

จากผลประกาศงบการเงินไตรมาส 1 ปี 2559 ของบริษัทจดทะเบียนในตลาดหลักทรัพย์ (SET) พบว่า ผลงานโดยภาพรวมมีความแข็งแกร่งจากช่วงเดียวกันของปีก่อนค่อนข้างมาก นั่นอาจเป็นผลมาจากภาวะเศรษฐกิจในประเทศมีการฟื้นตัวขึ้น  ด้วยแรงขับเคลื่อนของภาครัฐ ส่งผลให้หลายๆบริษัทได้รับอานิสงส์ และสามารถสร้างกำไรสุทธิเติบโตได้อย่างยอดเยี่ยม
และน่าทึ่งไปอีก เมื่อเจาะลึกลงไปดูบริษัทที่ทำกำไรเพิ่มขึ้นจากงวดเดียวกันของปีก่อนทั้งหมด จะเห็นว่า มีตัวเลขกำไรบางบริษัทที่สามารถเติบโตขึ้นมาจากงวดเดียวกันของปีก่อนเกิน 1,000%
งานนี้ยกให้ บริษัท เจนเนอรัล เอนจิเนียริ่ง จำกัด (มหาชน)หรือGEL รายงานผลการดำเนินงานไตรมาส 1 สิ้นสุดวันที่ 31 มีนาคม 2559 บริษัทมีกำไรสุทธิขยับขึ้นมาอยู่ที่ 58.71 ล้านบาท หรือ 0.01 บาทต่อหุ้น เพิ่มขึ้น 1,174,180% จากช่วงเดียวกันของปีก่อนที่มีกำไรสุทธิ 0.01 ล้านบาท หรือ 0.00 บาทต่อหุ้น โดยกำไรเพิ่มขึ้นเนื่องจากปีนี้บริษัทฯมีค่าใช้จ่ายคงที่ในส่วนของโรงงานที่มีการผลิตไม่เต็มกำลังการผลิต เช่น ค่าเสื่อมราคาโรงงาน ส่งผลทำให้ต้นทุนขายลดลง
บริษัท ไทคอน อินดัสเทรียล คอนเน็คชั่น จำกัด (มหาชน) หรือTICON รายงานผลการดำเนินงานไตรมาส 1  สิ้นสุดวันที่ 31 มีนาคา 2559 บริษัทมีกำไรสุทธิขยับขึ้นมาอยู่ที่ 255.82 ล้านบาท หรือ 0.23 บาทต่อหุ้น เพิ่มขึ้น 266,376% จากช่วงเดียวกันของปีก่อนที่มีกำไรสุทธิ 0.10 ล้านบาท หรือ 0.0001 บาทต่อหุ้น โดยกำไรเพิ่มขึ้นจากกำไรจากการขายเงินลงทุน Property funds/REIT จำนวน 88.56 ล้านบาท และกำไรที่รับรู้เพิ่มเติมจากการขายอสังหาริมทรัพย์ให้ Property Funds/REIT จำนวน 259.36 ล้านบาท
บริษัท สยามแก๊ส แอนด์ ปิโตรเคมีคัลส์ จำกัด (มหาชน) หรือSGP รายงานผลการดำเนินงานไตรมาส 1 สิ้นสุดวันที่ 31 มีนาคม 2559 บริษัทมีกำไรสุทธิขยับขึ้นมาอยู่ที่ 40.16 ล้านบาท หรือ 0.04 บาทต่อหุ้น เพิ่มขึ้น 11,118.72% จากช่วงเดียวกันของปีก่อนที่มีกำไรสุทธิ 0.36 ล้านบาท หรือ 0.00 บาทต่อหุ้น โดยกำไรเพิ่มขึ้นจากยอดขายในกลุ่มลูกค้าปลีกของธุรกิจการจำหน่ายก๊าซ LPG ในต่างประเทศเพิ่มขึ้น นอกจากนี้ยังมีกำไรจากอัตราแลกเปลี่ยนกว่า 30 ล้านบาท ขณะที่ต้นทุนทางการเงินลดลง
บริษัท ปริญสิริ จำกัด (มหาชน) หรือPRIN รายงานผลการดำเนินงานไตรมาส 1 สิ้นสุดวันที่ 31 มีนาคม 2559 บริษัทมีกำไรสุทธิขยับขึ้นมาอยู่ที่ 43.46 ล้านบาท หรือ 0.04 บาทต่อหุ้น เพิ่มขึ้น 5,213.18% จากช่วงเดียวกันของปีก่อนที่มีกำไรสุทธิ 0.82ล้านบาท หรือ 0.00บาทต่อหุ้น โดยกำไรเพิ่มขึ้นจากบริษัทรับรู้รายได้อสังหาริมทรัพย์เพิ่มขึ้นและการควบคุมค่าใช้จ่ายอย่างมีประสิทธิภาพ
บริษัท ดับบลิวเอชเอ คอร์ปอเรชั่น จำกัด (มหาชน)หรือWHA รายงานผลการดำเนินงานประจำไตรมาส 1 สิ้นสุดวันที่ 31 มีนาคม 2559 บริษัทมีกำไรสุทธิขยับขึ้นมาอยู่ที่ 119.92 ล้านบาท หรือ 0.008 บาทต่อหุ้น เพิ่มขึ้น 2,737.19% จากงวดเดียวกันของปีก่อนที่ขาดทุน 4.55 ล้านบาท หรือ 0.00 บาทต่อหุ้น โดยพลิกมีกำไร เนื่องจากการรับรู้รายได้จากบริษัทเหมราชฯอาทิค่าบริการและค่าสาธารณูปโภคและรายได้จากการขายอสังหาริมทรัพย์นอกจากนี้บริษัทฯยังสามารถรับรู้ส่วนแบ่งกำไรจากเงินลงทุนในบริษัทร่วมและกิจการร่วมค้าซึ่งเกิดจากธุรกิจไฟฟ้าและกองทุนรวม HPF
บริษัท พรีเมียร์เอ็นเตอร์ไพรซ์  จำกัด (มหาชน) หรือPE รายงานผลการดำเนินงานประจำไตรมาส 1 สิ้นสุดวันที่ 31 มีนาคม 2559 บริษัทมีกำไรสุทธิขยับขึ้นมาอยู่ที่ 11.38 ล้านบาท หรือ 0.0142 บาทต่อหุ้น เพิ่มขึ้น 1,972.13% เทียบกับช่วงเดียวกันของปีก่อนที่มีกำไรสุทธิ 0.55 ล้านบาท หรือ 0.0007 บาทต่อหุ้น โดยมีกำไรเพิ่มขึ้นจากมีรายได้จากค่าเช่าและบริการเพิ่มขึ้น
บริษัท สัมมากร จำกัด (มหาชน)หรือSAMCO รายงานผลการดำเนินงานประจำไตรมาส 1 สิ้นสุดวันที่ 31 มีนาคม 2559 บริษัทมีกำไรสุทธิขยับขึ้นมาอยู่ที่ 105.22 ล้านบาท หรือ 0.18 บาทต่อหุ้น เพิ่มขึ้น 1,676.40% จากช่วงเดียวกันของปีก่อนมีกำไรสุทธิ 5.92 ล้านบาท หรือ 0.01 บาทต่อหุ้น โดยกำไรเพิ่มขึ้นจากจากรายได้จากการขายอสังหาริมทรัพย์เพิ่มขึ้นทั้งบ้านและที่ดินรวมถึงอาคารชุด
บริษัท เอเซีย เมทัล จำกัด (มหาชน)หรือ AMC รายงานผลการดำเนินงานไตรมาส 1 สิ้นสุดวันที่ 31 มีนาคม 2559 บริษัทมีกำไรสุทธิขยับขึ้นมาอยู่ที่ 104.92 ล้านบาท หรือ 0.22 บาทต่อหุ้น เพิ่มขึ้น 1,640.56% จากช่วงเดียวกันของปีก่อนที่มีกำไรสุทธิ 6.03 ล้านบาท หรือ 0.01 บาทต่อหุ้น โดยกำไรเพิ่มขึ้นเหตุต้นทุนขายและบริการและค่าใช้จ่ายในการขาย
บริษัท สตาร์ส ไมโครอิเล็กทรอนิกส์ (ประเทศไทย) หรือSMT รายงานผลการดำเนินงานไตรมาส 1 สิ้นสุดวันที่ 31 มีนาคม 2559 บริษัทมีกำไรสุทธิขยับขึ้นมาอยู่ที่ 37.83 ล้านบาท หรือ 0.0452 บาทต่อหุ้น เพิ่มขึ้น 1,059.59% จากงวดเดียวกันของปีก่อนที่ขาดทุน 3.94 ล้านบาท หรือ 0.0047 บาทต่อหุ้น โดยที่พลิกมีกำไรเนื่องจากบริษัทมีรายได้จากสินค้าและบริการในธุรกิจประกอบและทดสอบแผงไฟฟ้ารวมเพิ่มขึ้นมาก
นี่เป็นเพียงบริษัทสุดยอดของการทำกำไรสุทธิในไตรมาส 1/59 ได้อย่างมหาสาร นับเป็นการเก็บสะสมผลงานที่เป็นที่ยอดเยี่ยม 
ถือเป็นก้าวแรกที่ดี!
…
 
ผลการดำเนินงานไตรมาส 1 สิ้นสุดวันที่ 31 มีนาคม 2559 ของบริษัทจดทะเบียนที่มีกำไรสุทธิเพิ่มขึ้นเกิน 1,000%